গিরিশ চন্দ্র সেন
ভাই গিরিশচন্দ্র সেন বর্তমান নরসিংদী জেলার পাঁচদোনা গ্রামে এক বিখ্যাত দেওয়ান বৈদ্যবংশে জন্মগ্রহণ করেন। গিরিশচন্দ্রের পিতা ছিলেন মাধবরাম সেন এবং পিতামহ ছিলেন রামমোহন সেন। গিরিশচন্দ্ররা ছিলেন তিন ভাই। ঈশ্বরচন্দ্র সেন, হরচন্দ্র সেন এবং সর্বকনিষ্ঠ গিরিশচন্দ্র সেন। ভাই গিরিশচন্দ্র সেনের পরিবার ছিল অত্যন্ত গোঁড়াপন্থি। পরিবারে সনাতন ধর্মের আচরণ প্রয়োজনের তুলনায় একটু বাড়াবাড়ি রকমভাবেই মেনে চলা হতো। এমন একটি কুসংস্কারাচ্ছন্ন পরিবারে জন্ম নিয়েও গিরিশচন্দ্র সেন একজন সম্পূর্ণ সংস্কার মুক্ত মানুষ হয়েছিলেন। অন্য ধর্মের উপর গবেষণা করে খ্যাতি অর্জন করেছিলেন।
সৈয়দ শাহ জাকির আলী
ইরাকে বাগদাদ শরীফ হতে হযরত বড়পীর শায়েখ মহিউদ্দিন আব্দুল কাদের জিলানীর নির্দেশে তার পূর্বপুরুষ বাংলায় তথা ভারতবর্ষে আগমন করেন । কথিত আছে এক স্বপ্নযোগে হযরত বড়পীর শায়েখ মহিউদ্দিন আব্দুল কাদের জিলানী সৈয়দ শাহ জাকির আলীকে বলেন-
"প্রিয় জাকের ! হিন্দুস্থানে(ভারতে) অতিসত্বর গমন কর । তথাকার লোক ধর্ম নামে দোহাই পাড়ে না । পাপের স্রোতরাশি সমধিক জমিয়াছে । বিশেষত ইসলামের ধর্ম বল গভীর তলে গিয়ে দাঁড়িয়ে গেছে " । 
তিনি সকালে ঘুম থেকে উঠে তার পিতা সৈয়দ শাহআব্দুল কাদেরকে স্বপ্নের কথা খুলে বলেন।সৈয়দ শাহ আব্দুল কাদের একথা শুনে বাগদাদী তার চার পুত্র, এক নাতী (পৌত্র) ও পারিবারিক কিছু মহিলা সদস্য নিয়ে ১১৮০ হিজরির ১৭৬৭/৬৮ খ্রিস্টাব্দে ভারতের উড়িষ্যার চাঁদবালি বন্দর হয়ে পশ্চিমবঙ্গের বীরভূম জেলার শীকারপুর এলাকায় পৌঁছেন তথা বাংলায় আগমন করেন।